stanford-oval/wikipedia huggingface dataset:
CB-puhelin

Yhdysvaltalainen Cobra WX ST II -CB -radiopuhelin monofoneineen. Yhdysvalloissa ei käytetä taajuusmodulaatiota, FM:ää, eikä Euroopan unionissa saa uusina radioina käyttää kuin CE-merkittyjä laitteita. Suomessa on sallittu edelleen entisten LA-radiopuhelinten käyttö, joiden lähetysteho kanavilla 1-22 sekä 11A on 4 W:n asemesta 5 W.
CB-puhelin on kansalaisten aaltoalueen (engl. Citizens' Band) radiopuhelin. Radiopuhelimen käyttämiseen ei tarvita pätevyystodistusta, lähetyslupaa eikä taajuusmaksua, vaan CB-puhelin on niin sanottu vapaa radio.
| Kanava | taajuus | modulaatio | teho | modulaatio | teho | modulaatio | teho |
| --- | --- | --- | --- | --- | --- | --- | --- |
| 1 | 26,965 MHz | FM | 4 W | AM | 4 W | SSB | 12 W |
| 2 | 26,975 MHz | FM | 4 W | AM | 4 W | SSB | 12 W |
| 3 | 26,985 MHz | FM | 4 W | AM | 4 W | SSB | 12 W |
| 4 | 27,005 MHz | FM | 4 W | AM | 4 W | SSB | 12 W |
| 5 | 27,015 MHz | FM | 4 W | AM | 4 W | SSB | 12 W |
| 6 | 27,025 MHz | FM | 4 W | AM | 4 W | SSB | 12 W |
| 7 | 27,035 MHz | FM | 4 W | AM | 4 W | SSB | 12 W |
| 8 | 27,055 MHz | FM | 4 W | AM | 4 W | SSB | 12 W |
| 9 | 27,065 MHz | FM | 4 W | AM | 4 W | SSB | 12 W |
| 10 | 27,075 MHz | FM | 4 W | AM | 4 W | SSB | 12 W |
| 11 | 27,085 MHz | FM | 4 W | AM | 4 W | SSB | 12 W |
| 12 | 27,105 MHz | FM | 4 W | AM | 4 W | SSB | 12 W |
| 13 | 27,115 MHz | FM | 4 W | AM | 4 W | SSB | 12 W |
| 14 | 27,125 MHz | FM | 4 W | AM | 4 W | SSB | 12 W |
| 15 | 27,135 MHz | FM | 4 W | AM | 4 W | SSB | 12 W |
| 16 | 27,155 MHz | FM | 4 W | AM | 4 W | SSB | 12 W |
| 17 | 27,165 MHz | FM | 4 W | AM | 4 W | SSB | 12 W |
| 18 | 27,175 MHz | FM | 4 W | AM | 4 W | SSB | 12 W |
| 19 | 27,185 MHz | FM | 4 W | AM | 4 W | SSB | 12 W |
| 20 | 27,205 MHz | FM | 4 W | AM | 4 W | SSB | 12 W |
| 21 | 27,215 MHz | FM | 4 W | AM | 4 W | SSB | 12 W |
| 22 | 27,225 MHz | FM | 4 W | AM | 4 W | SSB | 12 W |
| 23 | 27,255 MHz | FM | 4 W | AM | 4 W | SSB | 12 W |
| 24 | 27,235 MHz | FM | 4 W | AM | 4 W | SSB | 12 W |
| 25 | 27,245 MHz | FM | 4 W | AM | 4 W | SSB | 12 W |
| 26 | 27,265 MHz | FM | 4 W | AM | 4 W | SSB | 12 W |
| 27 | 27,275 MHz | FM | 4 W | AM | 4 W | SSB | 12 W |
| 28 | 27,285 MHz | FM | 4 W | AM | 4 W | SSB | 12 W |
| 29 | 27,295 MHz | FM | 4 W | AM | 4 W | SSB | 12 W |
| 30 | 27,305 MHz | FM | 4 W | AM | 4 W | SSB | 12 W |
| 31 | 27,315 MHz | FM | 4 W | AM | 4 W | SSB | 12 W |
| 32 | 27,325 MHz | FM | 4 W | AM | 4 W | SSB | 12 W |
| 33 | 27,335 MHz | FM | 4 W | AM | 4 W | SSB | 12 W |
| 34 | 27,345 MHz | FM | 4 W | AM | 4 W | SSB | 12 W |
| 35 | 27,355 MHz | FM | 4 W | AM | 4 W | SSB | 12 W |
| 36 | 27,365 MHz | FM | 4 W | AM | 4 W | SSB | 12 W |
| 37 | 27,375 MHz | FM | 4 W | AM | 4 W | SSB | 12 W |
| 38 | 27,385 MHz | FM | 4 W | AM | 4 W | SSB | 12 W |
| 39 | 27,395 MHz | FM | 4 W | AM | 4 W | SSB | 12 W |
| 40 | 27,405 MHz | FM | 4 W | AM | 4 W | SSB | 12 W |
Puolassa on käytössä rinnakkain myös oma kansallinen CB-radiopuhelinkanavointi, jossa taajuus ei pääty -5 kHz:iin, vaan tasakymmenlukuihin.
Bitwisards

Bitwisards – nuoret gurut kyberavaruudessa on Yle Draaman ja Aalto-yliopiston yhdessä tuottama nettisarja, joka perustuu Miha Rinteen sarjakuvaan Matkailua pelialalla. Sarjan on dramatisoinut ja ohjannut Jarno Elonen. Kaikki sarjan 11 jaksoa  julkaistiin Yle Areenassa 4. elokuuta 2016. Näytellyn materiaalin sekaan on ujutettu animaatioita ja piirrettyjä elementtejä.
Sarja sijoittuu 1990-luvun alkuun, jolloin alettiin perustaa Suomen ensimmäisiä pelitaloja, ja siinä seurataan kahta dokumentaristia (Ylermi Rajamaa ja Antti Vuorenmaa) kuvitteellisen Bitwisards-nimisen pelitalon toimistolla. Työtä tehdään ympäri vuorokauden ja osa työntekijöistä asuu toimistolla. Mielipuolinen pomo Ice Hair (Kari Ketonen) on tehnyt työsopimuksen vain yhdelle työntekijälle. Tavoitteena on koodirivi ja pikseli kerrallaan päästä lähemmäksi valmiin pelin lähettämistä julkaisijalle. Sarja kattaa albumin ensimmäisen luvun.
Rooleissa

| 0 | 1 | 2 |
| --- | --- | --- |
|  Ylermi Rajamaa  | … |  Dokkaristi   |
|  Antti Vuorenmaa  | … |  Kuvaaja   |
|  Kari Ketonen  | … |  Ice Hair    |
|  Arttu Kurttila  | … |  Dr Sex Slave    |
|  Santeri Mäntylä  | … |  CAI    |
Xinzhou

| Xinzhou (kiin>  忻州市, Xīnzhōu Shì) |
| --- | --- |
 Xinzhoun sijainti (punaisella) Shanxissa (oranssilla).
 Koordinaatit: 38°25′N, 112°44′E 
Valtio:  Kiina
Maakunta:  Shanxi
Hallinto:  
 – Hallinnon tyyppi:  prefektuuritason kaupunki
Pinta-ala:  
 – Kokonaispinta-ala:  25 180 km²
Väkiluku (2010):  3 067 503
Aikavyöhyke:  UTC+8
Postinumero:  034000
Suuntanumero(t):  0350
Rekisterikilpi:  晋H
 
 www.sxxz.gov.cn 
Infobox OKVirheellinen NIMI-arvo: 
Xinzhou (kiin. 忻州市, Xīnzhōu Shì) on prefektuuritason kaupunki Kiinan Shanxin maakunnan keskipohjoisosassa. Kaupungin pinta-ala on 25 180 neliökilometriä ja väkiluku noin 3,07 miljoonaa (vuonna 2010). Kaupungin keskusta sijaitsee linnuntietä noin 60 kilometriä maakunnan pääkaupunki Taiyuanista pohjoiskoilliseen.
Kaupunki rajoittuu pohjoisessa Hohhotin, Shuozhoun ja Datongin, idässä Baodingin ja Shijiazhuangin, etelässä Yangquanin, Taiyuanin ja Lüliangin, sekä lännessä Yulinin prefektuuritason kaupunkeihin.
Hallinnollinen jako

Piirikuntatasolla kaupunki jaetaan yhteen kaupunkipiiriin, yhteen piirikuntatason kaupunkiin ja 12 piirikuntaan.
| Xinzhoun hallinnollinen jako piirikuntatasolla |
| --- | --- | --- | --- | --- | --- |
    Xinfu (kaupunkipiiri) Dingxiang Wutai Daixian Fanshi Ningwu Jingle Shenchi Wuzhai Kelan Hequ Baode Pianguan Yuanping(kaupunki)  
| # | Nimi | Kiinan kirjoitusmerkit | Pinyin | Väkiluku (2010) | Pinta-ala (km²) |
| 1 | Xinfu (kaupunkipiiri) | 忻府区 | Xīnfǔ Qū | 544 683 | 1 975 |
| 2 | Yuanping (kaupunki) | 原平市 | Yuánpíng Shì | 491 213 | 2 556 |
| 3 | Dingxiang | 定襄县 | Dìngxiāng Xiàn | 217 468 | 860 |
| 4 | Wutai | 五台县 | Wǔtái Xiàn | 299 391 | 2 871 |
| 5 | Daixian (Dain piirikunta) | 代县 | Dài Xiàn | 214 091 | 1 721 |
| 6 | Fanshi | 繁峙县 | Fánshì Xiàn | 266 800 | 2 367 |
| 7 | Ningwu | 宁武县 | Níngwǔ Xiàn | 161 164 | 1 936 |
| 8 | Jingle | 静乐县 | Jìnglè Xiàn | 156 846 | 2 041 |
| 9 | Shenchi | 神池县 | Shénchí Xiàn | 106 538 | 1 458 |
| 10 | Wuzhai | 五寨县 | Wǔzhài Xiàn | 107 632 | 1 379 |
| 11 | Kelan | 岢岚县 | Kělán Xiàn | 84 395 | 1 985 |
| 12 | Hequ | 河曲县 | Héqǔ Xiàn | 145 136 | 1 329 |
| 13 | Baode | 保德县 | Bǎodé Xiàn | 160 035 | 994 |
| 14 | Pianguan | 偏关县 | Piānguān Xiàn | 112 111 | 1 679 |
Galleria

Xinzhoun rautatieasema.
Kungfutselainen temppeli Daixianissa.
Hongfu-temppeli Dingxiangissa.
Nanchan-temppeli Wutain piirikunnassa, vanhin säilynyt puurakennus Kiinassa.
Aiheesta muualla

Kuvia tai muita tiedostoja aiheesta Xinzhou Wikimedia Commonsissa
Travelchinaguide.com: Xinzhou Travel Guide (englanniksi)
Brad Pittin filmografia

Brad Pitt Furyn ensi-illassa vuonna 2014.
Brad Pitt (s. 1963) on yhdysvaltalainen näyttelijä ja elokuvatuottaja. Hänet on palkittu kahdella Oscarilla ja kahdella Golden Globella.
Tuottajana

The Departed (2006)
Juoksee saksien kanssa (2006)
A Mighty Heart – taipumaton (A Mighty Heart, 2007)
Jesse Jamesin salamurha pelkuri Robert Fordin toimesta (The Assassination of Jesse James by the Coward Robert Ford, 2007)
Pretty/Handsome (2008)
Kick-Ass (2010)
Eat Pray Love – omaa tietä etsimässä (Eat Pray Love, 2010)
The Tree of Life (2011)
Moneyball (2011)
Killing Them Softly (2012)
World War Z (2013)
Kick-Ass 2 (2013)
12 Years a Slave (2013)
Resurrection (2014) (televisiosarja)
The Normal Heart (2014)
The Audition (2015) (lyhytelokuva)
Meren äärellä (By the Sea, 2015)
Hitting the Apex (2015)
The Big Short (2015)
The OA (2016–2019) (televisiosarja)
Voyage of Time (2016)
War Machine (2017)
Brad’s Status (2017)
Sweetbitter (2018–2019) (televisiosarja)
Beautiful Boy (2018)
Vice – vallan oikeat kasvot (Vice, 2018)
The King (2019)
Lego Masters (2020–) (televisiosarja)
The Third Day (2020) (televisiosarja)
The Underground Railroad (2021) (minisarja)
She Said (2022)
Blondi (Blonde, 2022)
Vastaavana tuottajana

God Grew Tired of Us (2006)
The Tehuacan Project (2007)
Koiran vuosi (Year of the Dog, 2007)
Aikamatkustajan vaimo (The Time Traveler’s Wife, 2009)
Pippa Leen yksityiset elämät (The Private Lives of Pippa Lee, 2009)
Big Men (2013)
Fury (2014)
Selma (2014)
Moonlight (2016)
The Lost City of Z (2016)
Okja (2017)
If Beale Street Could Talk (2018)
The Last Black Man in San Francisco (2019)
Kajillionaire (2020)
Minari (2020)
Irresistible (2020)
The Underground Railroad (2021) (televisiosarja)
Father of the Bride (2022)
Women Talking (2022)
Outer Range (2022) (televisiosarja)
Aiheesta muualla

Brad Pittin filmografia Internet Movie Databasessa. (englanniksi)
Carl Friedrich Bruch

Carl Friedrich Bruch (11. maaliskuuta 1789 – 21. joulukuuta 1857) oli saksalainen lintutieteilijä.
Namibianlokki
1828 Bruch ehdotti, että eläintieteessä otettaisiin käyttöön trinominen eli kolmisanainen nimikkeistö. Siihen asti oli vallalla binominen eli kaksisanainen nimikkeistö, jonka kehitti Carolus Linnaeus.
Bruch kuvaili ja nimesi linnuista kiharapelikaanin (Pelecanus crispus), namibianlokin (Larus hartlaubii), nokilokin (Larus hemprichii) ja punajalkakajavan (Rissa brevirostris).
CASIC

| CASIC China Aerospace Science and Industry Corporation |
| --- | --- |
Yritysmuoto:  valtionyhtiö
Perustettu:  1999
Toimitusjohtaja:  Gao Hongwei
Kotipaikka:  Peking, Kiina; päätoimipiste: China Aerospace Building, No. 8A Fucheng Road, Haidian District, Beijing, China
Toimiala:  ilmailu-, avaruus-, puolustus-, ajoneuvo-, elektroniikka- ja tietoliikenneteollisuus
Liikevaihto:   37,61 mrd. USD (2019)
Liikevoitto:   1,96  mrd. USD (2019)
Henkilöstö:  147 712 (2019)
Emoyhtiö:  Valtioneuvoston valtion omaisuuden valvonta- ja hallintokomissio (SASAC)
Tytäryhtiöt:  mm. 9 pörssiyritystä, esimerkiksi Aisino Corporation, Addsino Co. Ltd
Omistaja:  Kiinan valtio
Kotisivu:  www.casic.com
Infobox OKNimi-testi OK: 
CASIC (kiin. 中国航天科工集团公司; engl. China Aerospace Science and Industry Corporation; vapaa suomennus Kiinan ilmailun ja avaruuden tutkimus- ja teollisuusyhtymä) on vuonna 1999 perustettu kiinalainen valtionyhtiö. Vuonna 2019 konsernin palveluksessa on runsas 147 000 työntekijää. Yhtymään kuuluu 22 tytärorganisaatiota ja yhtymällä on osakeomistusta 9 pörssiyrityksessä; näiden kautta yhtymä on mukana noin 500 yrityksessä tai instituutissa. CASIC yhtymään kuuluu 19 keskeistä kansallista tutkimuslaboratoriota. Konserniyhtiön päätoimipiste sijaitsee Pekingissä. Yhdysvaltalaisen talousjulkaisu Fortunen mukaan CASIC-konsernin liikevaihto oli 37,6 miljardia Yhdysvaltain dollaria ja liikevoitto lähes 2,0 miljardia dollaria vuonna 2019.
Aseteollisuuden parissa CASIC suunnittelee ja valmistaa - osin valtiollisen sisarkonserninsa CASCin kanssa - esimerkiksi ohjuksia ja sotilassatelliitteja sekä laukaisutoimintaan liittyviä ratkaisuja ja palveluja. Riippumaton yhdysvaltalainen Defence News -uutispalvelu esittää arvionsa maailman sadasta suurimmasta aseteollisuusyhtymästä liikevaihtoineen vuonna 2019. Uutispalvelun mukaan aseteollisuuden osuus Kiinan ilmailun ja avaruuden tutkimus- ja teollisuusyhtymän liikevaihdosta oli 12,03 miljardia dollaria eli 32 prosenttia liikevaihdosta.  Tällä perusteilla se olisi ollut maailman 11. suurin aseteollisuuskonserni vuonna 2019 (sijoitus 12. mikäli kaksi vuonna 2019 Kiinan valtion laivanrakennusyhtymäksi yhdistynyttä osakonsernia summataan yhteen, kuten tilanne oli vuoden 2019 lopussa).
Tukholman kansainvälinen rauhantutkimusinstituutti (SIPRI) ei omassa arviossaan vielä sijoittanut CASICia maailman 25 suurimman asevalmistajayrityksen joukkoon, sillä SIPRI ei ollut onnistunut löytämään saatavilla olleista lähteistä kyllin täsmällistä kirjallista tietoa arviolleen tämän kiinalaisyhtymän sotilaallisesta liiketoiminnasta. Yhtymän on kuitenkin arvioitu kuuluvan Kiinan viiden suurimman aseteollisuusyhtymän joukkoon.
Aiheesta muualla

China Aerospace Science and Industry Corporation (Arkistoitu – Internet Archive) (englanniksi) (aspi.org.au)
Carl Fredrik Stierwald

Carl Fredrik Stierwald [Sti:rvald] (1721–1784) oli ruotsalainen, Suomessa toiminut maanmittari. Hänet määrättiin 1748 komissiomaanmittariksi Pohjanmaalle, jossa hän työskenteli 1750–1754 Laihialla. Hän kirjoitti Laihiasta tarkan pitäjänkertomuksen (säilytetty Vaasan maanmittarikonttorin arkistossa), jossa hän ensimmäisenä tieteellisten havaintojen perusteella käsittelee Suomen klimatologiaa koskevia kysymyksiä. Stierwaldin pitäjänkertomuksen mukaan E. O. Runeberg kirjoitti Ruotsin tiedeakatemian palkitseman kuvauksen Beskrifning öfver Laihela socken i Österbotten, josta 1758 osia ilmestyi tiedeakatemian julkaisuissa.
Stierwaldin poika oli senaattori Reinhold Wilhelm Stierwald.
Candes-Saint-Martin

Candes-Saint-Martin
Candes-Saint-Martin [kɑ̃d.sɛ̃.maʁ.tɛ̃] on kunta Centre-Val de Loiren hallintoalueella Indre-et-Loiren departementissa. Loiren laaksossa sijaitsevan kunnan asukasluku vuonna 2014 oli 617. Kunta kuuluu departementissaan Chinonin kantoniin Chinonin arrondissementissa.
Candes-Saint-Martin kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 35 kilometriä itäkaakkoon sijaitsee toinen järjestön jäseneksi päässyt kylä, Crissay-sur-Manse.
Aiheesta muualla

Kuvia tai muita tiedostoja aiheesta Candes-Saint-Martin Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Candes-Saint-Martin
Käännös suomeksi
Budjettiriihi

Budjettiriihi on kokous, jossa Suomen hallitus viimeistelee valtion seuraavan vuoden talousarvioesityksen valtiovarainministerin esityksen pohjalta. Budjettiriiheen osallistuvat hallituksen kaikki ministerit, oikeuskansleri, valtiovarainministeriön valtiosihteeri ja budjettiosaston johto. Budjettiriihi kestää tavallisesti 2–3 päivää.
Talousarvion valmistelussa budjettiriihi ajoittuu elokuulle. Budjettiriihtä ovat edeltäneet hallinnonalojen talousarvioesitysten käsittely valtiovarainministeriössä kevään ja kesän kuluessa ja valtiovarainministerin päätös valtiovarainministeriön ehdotuksesta valtion talousarvioesitykseksi heinä–elokuussa. Hallitus antaa budjettiriihen jälkeen talousarviota koskevan esityksen eduskunnalle.
Budjettiriihessä hallitus hyväksyy talousarvioesityksensä sisällön. Riihessä päätetään hallinnonalojen seuraavan vuoden menokehykset. Siinä linjataan myös pidemmän aikavälin rakennemuutoksia. Ministerit tuovat budjettiriiheen päätettäväksi vain ne asiat ja hallinnonalojen määrärahamuutokset, joista ei ole saavutettu yksimieliyyttä valtiovarainministeriön kanssa talousarvion valmistelun aikaisemmissa vaiheissa. Budjettiriihessä talousarvioesityksen menojen ja tulojen loppusummiin tulee tavallisesti muutoksia.
Hallituksen puoliväliriiheksi eli kehysriiheksi kutsutaan hallituksen maalis–huhtikuussa käymiä neuvotteluja julkisen talouden suunnitelmasta ja valtion talousarvion kehyksistä seuraaviksi neljäksi vuodeksi.
Budjettiriihi-sanan historiasta

Suomessa hallitus on tehnyt talousarvioesityksensä erillisissä pitkissä neuvotteluissa 1960-luvun lopulta asti. Neuvotteluja alettiin kutsua budjettiriiheksi 1960- ja 1970-lukujen vaihteessa. Lehdistössä ensimmäinen maininta budjettiiriihestä löytyy elokuulta 1971. Toisen tiedon mukaan nimitys olisi syntynyt Ahti Pekkalan toimiessa valtiovarainministerinä vuosina 1979–1986.
Budjettiriihi-sana sisältää vertauksen riihessä tapahtuvasta puimisesta entisaikojen maataloudessa. Lisäksi budjettiriihi, kuten riihessä puiminen, ajoittuvat elo–syyskuulle.
Budjonnyin piiri (Donetsk)

| Budjonnyin piiri Будьонівський район |
| --- | --- |

Valtio:  Ukraina
Alue:  Donetskin alue
Piiri:  Donetskin piiri
Kaupunki:  Donetsk
Perustettu:  1980 
Pinta-ala  ():  76,64 km²
Väkiluku   (2011):  90 600
Donetskin kaupunkipiirit. Budjonnyin piiri sijaitsee kaupungin pohjoisosassa, ja on merkitty keltaisella värillä.   Budjonnyin piiri
Budjonnyin piiri (ukr. Будьонівський район, Budonvskyi raion) on yksi Ukrainan Donetskin yhdeksästä hallinnollisesta alueesta (kaupunkipiiristä). Vuonna 1980 perustettu piiri on nimetty Neuvostoliiton marsalkka Semjon Budjonnyin mukaan. Piirin pinta-ala on 76,64 neliökilometriä.
Budjonnyin piiri sijaitsee Donetskin kaupungin keskustan itä- ja kaakkoispuolella. Budjonnyin piirin naapurina ovat lännessä Leninin piiri, pohjoisessa Kalininin piiri, koillisessa Donetskin piirin Makijivkan kaupunki ja idässä Proletariaatin piiri. Etelässä Budjonnyin piiri rajoittuu muuhun Donetskin piiriin.
Donetskin kaupunki ja sen Budjonnyin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella.
Piirin väestöarvio oli 90 600 ihmistä (2011) ja aiempi väkiluku oli 97 646 (VL 1989).
Piirin alueella sijaitsevat muun muassa:
Mušketoven rautatieasema ja Larynen rautatieliikennepaikka
A. S. Puškinin kulttuuritalo
Mušketoven rautatieasema.
Budjonnyin linja-autoasema.
A. S. Puškinin kulttuuritalo.
Pyhän Kolminaisuuden kirkko.
Aiheesta muualla

Kuvia tai muita tiedostoja aiheesta Budjonnyin piiri (Donetsk) Wikimedia Commonsissa
Budjonnyin piirin rajat Open Street Map -kartalla (OSM) (ukrainaksi) (openstreetmap.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Будьонівський район (Донецьк) – mm. Budjonnyin piirin väkiluku (2001)
Käännös suomeksi
Carl Fredrik Schulman

Carl Fredrik Schulman (4. syyskuuta 1852 Hamina – 27. syyskuuta 1903 Helsinki) oli Venäjän keisarillisessa armeijassa palvellut suomalainen kenraalimajuri.
Schulmanin vanhemmat olivat  kenraaliluutnantti Alexander Leonard Carl Schulman ja Paulina Glansenstierna ja puoliso vuodesta 1890 Katarina Jefremoff. Myös Schulmanin veljestä Carl Magnus Hugosta ja velipuolesta, hänen isänsä ja perheen kotiopettajattaren Charlotta Augusta Matilda Thitzin kanssa avioliiton ulkopuolella syntyneestä Carl Augustista tuli kenraaleita.
Carl Fredrik Schulman opiskeli Paavalin kadettikoulussa ja 2. Pietarin sotaopistossa 1863–1865, kunnes hänet otettiin 1865 oppilaaksi H.M. Keisarin paašikouluun. Kamaripaašiksi hän yleni 1869 ja koulusta 1870 valmistuttuaan vänrikiksi. Hänet määrättiin palvelukseen Henkivartioväen Liettuan rykmenttiin, ylennettiin luutnantiksi 1874 ja siirrettiin 37. Jekaterinburgin, H.K.K. Suuriruhtinas Aleksei Aleksandrovitšin jalkaväkirykmenttiin. Alikapteeniksi 1875 ylennetty Schulman siirrettiin kesällä 1876 ensin 4. ratsuväkidivisioonan 1. prikaatin adjutantiksi ja sitten 4. Jekaterinoslavlin rakuunarykmenttiin. Hän osallistui rykmentin mukana Turkin sotaan 1877–1878. Hänet komennettiin sodan jälkeen sotakoulun adjutantiksi Sofiaan 1878–1879 ja sieltä 10. Jekaterinoslavlin rakuunarykmentin 3. eskadroonan päälliköksi. Schulman ylennettiin kapteeniksi 1880, majuriksi 1881 ja everstiluutnantiksi 1884. Vuonna 1889 hänestä tuli ensin rakuunarykmentin komentajan apulainen talousosastoon ja sitten rykmentin nuorempi yleisesikuntaupseeri.
Vuonna 1890 Schulman siirrettiin Suomen Rakuunarykmenttiin ja määrättiin rykmentin komentajan apulaiseksi talousosastoon. Vuonna 1891 hänet ylennettiin everstiksi ja asetettiin Suomen sotaväen reserviin 1892. Vuonna 1893 Schulman nimitettiin Novogeorgievskin linnoituksen intendentiksi ja vuonna 1899 Novogeorgievskin sotasairaalan päälliköksi, pysytettynä intendentin virassaan. Odessan sotilaspiirin piiri-intendentin apulaiseksi hänet siirrettiin 1901. Schulman yleni kenraalimajuriksi saman vuoden joulukuussa. Toukokuussa 1902 hänet määrättiin Kaukasian sotilaspiirin intendentuurin päälliköksi, mitä virkaa hän hoiti kuolemaansa saakka.
Charlotte Thitz

Anna Charlotte Thitz (11. joulukuuta 1799 Loviisa – 22. maaliskuuta 1889 Helsinki) oli suomalainen tyttökoulun omistaja ja opettaja. Hän piti yksityistä tyttökoulua nuoruudessaan lyhyen aikaa Loviisassa, vuosina 1826–1841 Vaasassa ja vuosien 1857 ja 1870 välisenä aikana Heinolassa. Lisäksi hän toimi pianonsoiton yksityisopettajana ja säätyläisperheiden lasten kotiopettajana. Hänen isänsä oli tunnettu miniatyyrimaalari Anders Gustaf Thitz, jonka sukujuuret olivat Saksassa.
Charlotte Winters

Charlotte Wintersin hautajaiset
Charlotte Louise Berry Winters (10. marraskuuta 1897 – 27. maaliskuuta 2007) oli Yhdysvaltain viimeinen elossa oleva ensimmäisen maailmansodan naisveteraani. Hän kuoli 109-vuotiaana jättäen jälkeensä vain yhden naisveteraanin koko maailmassa. Tämä oli Gladys Powers, joka eli vielä elokuuhun 2008.
Winters syntyi Washington DC:ssä ja liittyi Yhdysvaltain laivastoon vuonna 1917 siskonsa Sophien kanssa. Hän kuoli Marylandissa.
Charlie Simmer

Charles Simmer (s. 20. maaliskuuta 1954, Terrace Bay, Ontario, Kanada) on pelaajauransa lopettanut kanadalainen jääkiekkoilija. Hän pelasi hyökkääjänä National Hockey Leaguessa vuodesta 1974 vuoteen 1988. Kaikkiaan ylivoimapelin taitajana tunnettu Simmer keräsi NHL:ssä 711 tehopistettä (342 maalia ja 369 syöttöä) 712 runkosarjan ottelussa. Hän tuli maineikkaaksi etenkin Los Angeles Kingsin vahvan ykkösketjun laitahyökkääjänä: sen keskushyökkääjä oli Marcel Dionne.
Saavutuksia

NHL:n paras maalintekijä 1980 (yhdessä Danny Garen ja Blaine Stoughtonin kanssa)
NHL:n tähdistössä 1980 ja 1981
Bill Masterton Trophy 1986 urheilullisuudesta
| 0 | 1 | 2 |
| --- | --- | --- |
| Edeltäjä: Mike Bossy | NHL:n maalipörssin voittaja 1980 (yhdessä Danny Garen & Blaine Stoughtonin kanssa) | Seuraaja: Mike Bossy |
| 0 | 1 | 2 |
| --- | --- | --- |
| Edeltäjä: Anders Hedberg | Bill Masterton Memorial Trophyn voittaja 1986 | Seuraaja: Doug Jarvis |
Canción

Canción oli ranskalaisen chansonin espanjalainen muoto. Canciónilla tarkoitettiin renessanssin aikaan Espanjassa kaikenlaista maallista laulumusiikkia, joka oli usein soittimilla säestettyä.
Candia Lomellina

| Candia Lomellina |
| --- | --- |

 Candia Lomellina
 Koordinaatit: 45°11′N, 8°36′E 
Valtio:  Italia
Alue:  Piemonte
Metropolikaupunki:  Torino
Korkeus:  102 m
Väkiluku:  1 464
Aikavyöhyke:  UTC+1
 – Kesäaika:  UTC+2
 
 https://www.comune.candia.pv.it 
Infobox OKVirheellinen NIMI-arvo: 
Candia Lomellina (lombardiksi Chèndia ) on kunta Pohjois-Italiassa Pavian maakunnassa Lombardian alueella. Vuoden 2021 alussa kunnassa oli 1 464 asukasta.